Før hed det Lerpytter Stadion. Men efter en renovering har stadion skiftet navn til Sparekassen Thy Arena. Hjemmeholdet levede godt op til navnet og sparede i den grad på målene. I det 16. minut gjorde Næsbys Martin Koordt det til 0-1. Pausen hjalp ikke Thisted. I anden halvlegs andet minut var Martin Koordt igen på pletten. 0-2 til Næsby, der i tabellen ligger 11 pladser under Thisted FC. Det suveræne tophold indkasserer sæsonens første nederlag på det, der skulle have været en festdag.

Referat:
Det suveræne tophold i fodboldens 2. division vest, Thisted FC bød i dag velkommen til fodbold på et nyrenoveret stadion. Men hjemmeholdets spillere bidrog ikke til festlighederne.